Aphelinidae

* Aphelininae
* Azotinae
* Calesinae
* Coccophaginae
* Eretmocerinae
* Eriaphytinae
* Eriaporinae

**Aphelinidae** er en gruppe som hører til blant parasittvepsene og er en familie i ordenen vepser. Gruppen omfatter rundt 1160 kjente arter fordelt på 35 slekter. I Norge er det hittil funnet 22 arter . Det er usikkert om familien er noen monofyletisk gruppe, den kan komme til å bli delt opp i framtiden. Et uvanlig trekk ved biologien til denne gruppen er at hannen og hunnen av samme art kan ha ulike verter – i enkelte tilfelle kan endog hannen utvikle seg som er parasitoid på hunnen av samme art!
 
## Utseende
Knøttsmå (0,6 – 1,4&nbsp;mm), tettbygde snylteveps. Kroppen er påfallende kort og virker sammentrykt, hodet er svært stort sammenlignet med resten av insektet. Vingene mangler nesten totalt årenett. Antennene er knebøyde, relativt korte og litt kølleformede. De består av åtte eller færre ledd. Hodet er mye bredere enn langt, vanligvis nesten så bredt som forkroppen, med fasettøyne av varierende størrelse og tre punktøyne (ocelli) i pannen. Forkroppen har dype furer på ryggsiden. Beina er nokså korte (unntatt hos enkelte arter i Eriaporinae) med fem-leddete føtter. Vingene er avrundede, noen ganger med lange hårfrynser langs bak- og ytterkantene. Den eneste vingeåren er en åre (costa) som går langs forkanten av forvingen omtrent ut til midten. Vingene har ofte påfallende, små hår (microtrichia), disse kan danne tverrbånd eller andre fargemønstre. Bakkroppen er kort kjegleformet. Den sitter tett trykket mot forkroppen, slik at "vepsetaljen" ikke er synlig.

## Levevis
De er parasitoider, som utvikler seg på egg av ulike insekter og til slutt dreper disse før de forpupper seg. Noen arter er også hyperparasitoider, det vil si at de snylter på andre parasitoider. De fleste artene der biologien er kjent, snylter på nebbmunner (Hemiptera), særlig skjoldlus og bladlus, men det finnes også arter som snylter på egg av sommerfugler, pupper av tovinger, eller andre vepser. Et spesielt trekk ved denne familien er at hannen og hunnen av samme art kan utvikle seg på helt ulike verter, for eksempel hunnen på bladlus og hannen på sommerfugl-egg. I enkelte tilfeller kan endogtil hannen utvikle seg som en hyperparasitoid på hunnen av den samme arten. Aphelinidene er en viktig gruppe for biologisk kontroll av skadedyr, særlig av skjoldlus og bladlus. Rundt 13 arter blir i dag rutinemessig brukt til dette. På grunn av sin beskjedne størrelse er de lette å frakte.

## Systematisk inndeling / europeiske arter

* ordenen vepser, (Hymenoptera)
** gruppen stilkvepser, Apocrita 
*** gruppen Proctotrupomorpha 
**** gruppen Chalcidoidea
***** familien Aphelinidae
****** Aphelininae – 299 beskrevne arter fordelt på 11 slekter
******* slekten *[[Aphelinus]]* Dalman, 1820 – 32 arter i Europa. I Norge:
******** *[[Aphelinus humilis]]* Mercet, 1927
******** *[[Aphelinus quercus]]* Japoshvili & Hansen, 2015
******** *[[Aphelinus subflavescens]]* (Westwood, 1837)
******* slekten *[[Aphytis]]* Howard, 1900 – 22 arter i Europa. I Norge:
******** *[[Aphytis luteus]]* (Ratseburg, 1852)
******** *[[Aphytis proclia]]* (Walker, 1839)
******* slekten *[[Centrodora]]* Förster, 1878 – 15 arter i Europa
******* slekten *[[Marietta (veps)|Marietta]]* Motschulsky, 1863 – 2 arter i Europa
******* slekten *[[Protaphelinus]]* Mackauer, 1972 – 1 art i Europa
****** Azotinae – 91 arter i én slekt
******* slekten *[[Ablerus]]* Howard, 1894 – 11 arter i Europa. I Norge:
******** *[[Ablerus atomon]]* (Walker, 1847)
****** Calesinae – 3 arter i én slekt
******* slekten *[[Cales]]* Howard, 1907 – 1 art i Europa
****** Coccophaginae – 699 arter i 13 slekter
******* slekten *[[Coccobius]]* Ratzeburg, 1852 – 6 arter i Europa
******* slekten *[[Coccophagoides]]* Girault, 1915 – 3 arter i Europa
******* slekten *[[Coccophagus]]* Westwood, 1833 – 30 arter i Europa. I Norge:
******** *[[Coccophagus lycimnia]]* (Walker, 1839)
******** *[[Coccophagus piceae]]* Erdös, 1956
******* slekten *[[Encarsia]]* Förster, 1878 – 47 arter i Europa. I Norge:
******** *[[Encarsia formosa]]* Gahan, 1924 - blir brukt i biologisk skadedyrkontroll i Norge, men ikke hjemmehørende her
******** *[[Encarsia inaron]]* (Walker, 1839)
******** *[[Encarsia leucaspidis]]* (Mercet, 1912)
******* slekten *[[Pteroptrix]]* Westwood, 1833 – 10 arter i Europa. I Norge:
******** *[[Pteroptrix bicolor]]* (Howard, 1898)
****** Eretmocerinae – 52 arter i én slekt
******* slekten *[[Eretmocerus]]* Haldeman, 1850 – 11 arter i Europa
******** *[[Eretmocerus eremicus]]* Rose & Zolnerovich, 1997 - blir brukt i biologisk skadedyrkontroll i Norge, men ikke hjemmehørende her
****** Eriaphytinae – ikke i Europa, to arter i én slekt
****** Eriaporinae – 22 arter i 5 slekter
******* slekten *[[Euryischia]]* Riley, 1889 – 1 art i Europa

## Referanser


## Kilder
* Natural History Museum, Universal Chalcidoidea Database http://www.nhm.ac.uk/research-curation/research/projects/chalcidoids/aphelinidae.html
* Fauna Europaea, utbredelsesdatabase over europeiske dyr: http://www.faunaeur.org 
* Ottesen, P.S. (1993, revidert 1999) Norske insekter og deres artsantall. NINA utredning 55: 1-40. http://www.entomologi.no/norskeinsekter/NorskeInsektfamilier/index.htm
## Eksterne lenker
*